Il-kampnar tal-Katidral tan-Notre Dame f'Pariġi, li nqered f'nirien li ħakmu l-binja f'April tas-sena l-oħra, se jiġi rrestawrat skont id-disinn oriġinali Gotiku tiegħu. Din id-deċiżjoni ħabbarha l-President Franċiż Emmanuel Macron, biex temm spekulazzjonijiet li l-kampnar se jinbena fuq stil modern. Il-President qal li r-restawr mistenni jkun lest sal-2024, meta l-kapitali Franċiża se tospita l-logħob Olimpiku. L-ewwel kampnar tal-Katidral inbena fis-seklu 13u tneħħa tard fis-seklu 18 minħabba ħsarat estensivi. Il-kampnar reġà nbena mill-Perit Eugene Viollet-le-Duc f'nofs is-seklu 19.